text: Ny pilsner præsenteret i Varde
  30 marts 2012 kl. 13.23
  En øl fra begyndelsen af 1900-tallet er nu blevet hældt på flaske igen.
  I dag blev en ny Varde pilsner præsenteret. Dens forgænger blev brygget i perioden fra 1906 til 1911, og inspirationen til at genoptage brygningen kom, da et eksemplar af den gamle øl blev fundet under renoveringen af et hus i Varde.
  Efter en lang proces med at finde frem til den rigtige sammensætning og bryggemetode var der i dag smagsprøver på den nye øl, der skulle være en lidt forfinet udgave af den gamle.
  